1947
אירועים

ינואר
4 בינואר – המהדורה הראשונה של המגזין הגרמני דר שפיגל יוצאת לאור
26 בינואר – אנשי האצ"ל חוטפים קצין מודיעין בריטי יומיים לפני המועד המתוכנן להוצאותו להורג של דב גרונר
27 בינואר – אנשי אצ"ל חוטפים את נשיאו הבריטי של בית המשפט המחוזי בתל אביב
פברואר
12 בפברואר – פגיעת מטאוריט בסיחוטה-אלין שבסיביר
18 בפברואר – שר החוץ הבריטי, ארנסט בווין מודיע על החזרת המנדט על ארץ ישראל לידי האו"ם
25 בפברואר – בעלות הברית מכריזות על סופה של פרוסיה. חלקה סופח לפולין ולברית המועצות וחלקה הפך למחוזות שונים בגרמניה המזרחית
27 בפברואר – מעפילי האוניה "חיים ארלוזורוב" נתפסים על ידי האנגלים בחוף בת גלים
28 בפברואר – עשרות אלפי הרוגים בהתקוממות נגד השלטון בטאיוואן
מרץ
12 במרץ – דוקטרינת טרומן מאומצת במטרה לסכל את התפשטות הקומוניזם
17 במרץ – משה ברזני, מחברי מחתרת הלח"י, מועלה למשפט, נמצא אשם ונגזר דינו לעונש מוות בגרדום. הוא מתאבד כחודש לאחר מכן לפני ביצוע העונש
אפריל
9 באפריל – הקמת הסוכנות הבין-לאומית לאנרגיה אטומית
15 באפריל – ג'קי רובינסון עורך את הופעת הבכורה שלו בליגת ה-MLB, והופך לשחקן השחור הראשון בליגה
16 באפריל – אונייה טעונת אמוניום חנקתי התפוצצה בנמל העיר טקסס סיטי בארצות הברית וגרמה למותם של 581 איש
16 באפריל – מוצאים להורג על ידי שלטונות המנדט הבריטי ארבעת עולי הגרדום: דב גרונר שנעצר בעת ההתקפה על משטרת רמת גן ומרדכי אלקחי, יחיאל דרזנר ואליעזר קשאני שנעצרו בדרכם למבצע ליל ההלקאות, שבו הלקו קצינים בריטיים, כתגמול על עונש מלקות שבוצע על ידי הבריטים על גופו של איש האצ"ל, בנימין קמחי
28 באפריל – מסע הקון טיקי מתחיל בפרו
מאי
3 במאי – החוקה היפנית שאחרי מלחמת העולם השנייה נכנסת לתוקפה
4 במאי – כוחות האצ"ל פורצים לכלא עכו ומשחררים אסירים יהודים מלוחמי האצ"ל והלח"י
6 במאי – אלכסנדר רובוביץ נרצח על ידי רוי פאראן
8 במאי – ספינת המעפילים "התקוה" מפליגה מאיטליה לארץ ישראל ועל סיפונה 1,414 מעפילים
22 במאי – דוקטרינת טרומן מוצגת בסנאט של ארצות הברית להגשת עזרה לטורקיה ויוון
31 במאי – הקומוניסטים משתלטים על הונגריה
יוני
5 ביוני – תוכנית מרשל: שר החוץ האמריקאי ג'ורג' מרשל קורא לסייע כלכלית למדינות אירופה החבולות מהמלחמה
16 ביוני – ועדת אונסקופ, הוועדה המיוחדת של האו"ם לעניין ארץ ישראל, מתחילה את עבודתה בארץ
24 ביוני – הדיווח המפורסם המודרני הראשון על עב"ם: טייס חיל האוויר האמריקאי בשם קנת ארנולד מדווח שראה 9 צלחות מעופפות בשמיים. אירוע זה מכונה בשם: תצפית העב"ם של הטייס קנת' ארנולד
25 ביוני – יומנה של אנה פרנק יוצא לאור
יולי
4 ביולי – תקרית רוזוול – ליד העיר רוזוול בניו מקסיקו, ארצות הברית, התגלו שרידים לא ברורים, שיש המייחסים אותם לעב"מ שהתרסק במקום
11 ביולי – ספינת המעפילים אקסודוס יוצאת לדרכה
12 ביולי – האצ"ל חוטף שני סמלים (סרג'נטים) בריטים בנתניה, ככלי מקח כנגד שלושה נידונים למוות הכלואים בכלא עכו
18 ביולי – אוניית המעפילים אקסודוס מגיעה לחופי ארץ ישראל
26 ביולי – המלחמה הקרה: נשיא ארצות הברית הארי טרומן חותם על "חוק הביטחון הלאומי" ויוצר בכך את ה-CIA, משרד ההגנה, המטות המשולבים והמועצה לביטחון לאומי
29 ביולי – האצ"ל תולה שני סרג'נטים (סמלים) שחטף כבני ערובה כתגובה לתליית שלושה מאנשיו. המאורע נודע כפרשת הסרג'נטים
29 ביולי – לאחר שכובה ב-9 בנובמבר 1946 לצורך שיפוצים, ENIAC, המחשב האלקטרוני הראשון מופעל שוב לאחר שדרוג זיכרון. המחשב המשיך לפעול ברציפות עד 2 באוקטובר 1955
אוגוסט
7 באוגוסט – מסתיים מסע "קון טיקי", בתום 101 ימים באוקיינוס השקט
14 באוגוסט – בריטניה מעניקה בחצות עצמאות לפקיסטן והודו. הודו חוגגת את יום העצמאות שלה ב-15 באוגוסט
15 באוגוסט – הודו מכריזה על עצמאות מבריטניה
31 באוגוסט – הוועדה המיוחדת של האו"ם לענייני ארץ ישראל מפרסמת את תוכנית החלוקה
31 באוגוסט – המפלגה הקומוניסטית ההונגרית מנצחת בבחירות
ספטמבר
2 בספטמבר – מדינות אמריקה חותמות בריו דה ז'ניירו על הסכם הגנה הדדית (אנ')
9 בספטמבר – מתגלה הבאג הראשון במחשב – עש שנלכד באחד הרכיבים
15 בספטמבר – 1,077 איש נהרגים בסופת טייפון ביפן
אוקטובר
5 באוקטובר – שידור טלוויזיוני ראשון של נאום של נשיא ארצות הברית, הארי טרומן מן הבית הלבן
14 באוקטובר – צ'אק ייגר מטיס את מטוס הבל X-1 במהירות שגבוהה ממהירות הקול, והופך לאדם הראשון שעושה זאת
נובמבר
2 בנובמבר – הווארד יוז הטיס את המטוס הימי הגדול ביותר שאי פעם נבנה, היוז H-4 הרקולס, בטיסתו היחידה
6 בנובמבר – תוכנית הטלוויזיה "פגוש את העיתונות" משודרת לראשונה בארצות הברית
10 בנובמבר – הקמת "שירות האוויר" של ההגנה בפיקודו של יהושע אשל
20 בנובמבר – הנסיכה אליזבת והנסיך פיליפ נישאים בכנסיית וסטמינסטר בלונדון
25 בנובמבר – ניו זילנד מקבלת מעמד של דומיניון
29 בנובמבר – כ"ט בנובמבר – החלטת האו"ם על תוכנית החלוקה ועל הקמת מדינת ישראל
29 בנובמבר – חלק מהמגילות הגנוזות נרכשות על ידי הארכאולוג אלעזר ליפא סוקניק
30 בנובמבר – למחרת כ"ט בנובמבר, נפתחת מלחמת העצמאות בהתקפה על אוטובוס 2094
דצמבר
2 בדצמבר – מהומות בירושלים, במחאה על החלטת החלוקה ערבים מתקיפים את המרכז המסחרי בממילא, צועדים לכיכר ציון ונחסמים על ידי הבריטים
2 בדצמבר – פורצות פרעות עדן – ערביי עדן תוקפים את הקהילה היהודית
3 בדצמבר – בכורת המחזה "חשמלית ושמה תשוקה" מאת טנסי ויליאמס
8 בדצמבר – לוחמיו של חסן סלמה מתקיפים את שכונת התקווה, התקיפה הסתיימה בניצחונם של הלוחמים היהודים בפיקודו של זאב שחם ומכונה קרב שכונת התקווה
9 בדצמבר – שבעה הרוגים בבית קפה ביאזור מפיצוץ מטען שהשליכו אנשי אצ"ל ממכונית נוסעת
11 בדצמבר – הותקפה שיירת העשרה שנועדה להעביר אספקה לגוש עציון הנצור
23 בדצמבר – לראשונה מודגם הטרנזיסטור
30 בדצמבר – טבח בתי הזיקוק בחיפה
30 בדצמבר – מלך רומניה, מיכאי הראשון נאלץ לוותר על כיסאו בלחץ הקומוניסטים